PAPRASTO SKALBIMO PASLAUGŲ 
TECHNINĖ SPECIFIKACIJA
Paprasto skalbimo paslaugoms keliami reikalavimai:
1. Paprasto skalbimo paslaugų technologijos procesas (nešvarių skalbinių surinkimas, rūšiavimas, laikinas saugojimas, gabenimas, skalbimo būdai, skalbimas, dezinfekavimas, skalbimo technologijų parinkimas, švarių skalbinių grąžinimas, jų higieninė, išskalavimo kokybė, personalo sauga ir kt.) bei skalbyklų įrengimas, priežiūra ir sveikatos saugos reikalavimai skalbyklose turi atitikti Lietuvos Respublikos sveikatos apsaugos ministro 2012 m. sausio 13 d. įsakymu Nr. V-22 patvirtintos Lietuvos higienos normos HN 130:2012 „Skalbyklų paslaugų sveikatos saugos reikalavimai“ (aktuali redakcija) bei kitų šias paslaugas reglamentuojančių teisės aktų reikalavimus.
2. Užsakovo skalbiniai turi būti skalbiami 1 punkte nurodytos Lietuvos higienos normos reikalavimus atitinkančiose įrengtose skalbyklose pagal skalbinių paruošimo, skalbimo technologinius reikalavimus. Skalbyklos patalpos ir įrenginiai turi būti išdėstyti taip, kad švarių ir nešvarių skalbinių srautai technologinio proceso (skalbinių priėmimo, laikymo, skalbimo, džiovinimo, lyginimo, pakavimo, išdavimo) metu nesusikirstų. Skalbykloje turi būti užtikrinti 1 punkte nurodytos Lietuvos higienos normos reikalavimai patalpų valymui ir dezinfekcijai, darbuotojų saugai ir higienai.
3. Skalbimo, balinimo, dezinfekavimo, minkštinimo priemonės turi būti naudojamos pagal gamintojo naudojimo instrukcijas, technologinius aprašymus, turi būti suderintos, atsižvelgiant į jų sudėtį, poveikį, naudojimo sąlygas.
4. Išskalbti skalbiniai turi būti švarūs, be matomų dėmių, nepageltę, nesuplyšę, nesusitraukę, nesudažyti kitų skalbinių spalvomis, be skalbimo priemonių likučių ar pašalinių kvapų. Skalbiniai turi būti visiškai išdžiovinti.
[bookmark: _Hlk238027380]5. Skalbiniai turi būti išskalbti, išdžiovinti, išlyginti (jeigu taikoma) ir grąžinti Užsakovui ne vėliau kaip per 2 (dvi) darbo dienas nuo jų paėmimo. 
6. Praradęs ar nepataisomai sugadinęs Užsakovo skalbinius, Paslaugos teikėjas privalo kompensuoti jų vertę. Vertė nustatoma pagal Užsakovo apskaitos dokumentus, o jų nesant – pagal analogiškų naujų gaminių vidutinę rinkos kainą.
7. Apie netinkamai suteiktos paslaugos trūkumus Užsakovui pranešus raštu, Tiekėjas privalo juos pašalinti ne vėliau kaip per 24 (dvidešimt keturias) valandas nuo pranešimo gavimo, jeigu dėl trūkumo pobūdžio objektyviai nereikalingas ilgesnis terminas.
8. Paslaugos teikėjas Užsakovo skalbinius paima ir grąžina savo transportu bei atlieka pakrovimo ir iškrovimo darbus. Transportavimo metu turi būti užtikrintas švarių ir nešvarių skalbinių srautų atskyrimas, naudojant atskiras talpas, transporto zonas ar kitas lygiavertes priemones, užkertančias kelią kryžminei taršai. Transporto priemonės ir (ar) skalbinių gabenimo talpos turi būti valomos ir, kai būtina, dezinfekuojamos. Išskalbti skalbiniai grąžinami Užsakovui su lydraščiu (važtaraščiu).
9. Švarūs, išskalbti skalbiniai atvežami ir nešvarūs skalbiniai paimami iš užsakovo pagal poreikį. 
10. Nešvarūs skalbiniai perduodami Užsakovo surinkti ir, jeigu taikoma, surūšiuoti pagal Užsakovo nustatytą tvarką.
11. Priimant skalbinius surašomas lydraštis (važtaraštis), kuriame nurodomas skalbinių svoris kilogramais ir (ar) kiekis vienetais, kai atskiri gaminiai apskaitomi vienetais, pvz.: įvairūs rūbai ir kt.
12. Skalbiniai lyginami, jeigu tai leidžia jų gamintojo priežiūros ženklinimas ir tai būtina jų tinkamai eksploatacijai.
13. Išskalbti skalbiniai grąžinami išlyginti (jeigu taikoma), tvarkingai sulankstyti arba, atsižvelgiant į skalbinių rūšį, sukabinti ant pakabų. Švarūs skalbiniai turi būti surūšiuoti ir supakuoti į švarią pakuotę arba sudėti į švarias daugkartinio naudojimo talpas, užtikrinančias jų apsaugą nuo dulkių, drėgmės ir sąlyčio su nešvaria aplinka transportavimo metu. Daugkartinio naudojimo talpos turi būti reguliariai valomos ir, kai būtina, dezinfekuojamos.
14. Ant skalbinių išdavimo dokumentų pasirašo Teikėjo ir Užsakovo paskirti atsakingi asmenys.
15. Visos išlaidos, susijusios su Užsakovo skalbinių skalbimo paslaugos teikimu įskaičiuojamos į skalbinių skalbimo paslaugos vieno kilogramo kainą.
16. Tiekėjas privalo užtikrinti, kad Paslaugų teikimo procese naudojami skalbikliai/balikliai ir dėmių valikliai atitiktų LR Aplinkos ministro 2011-06-28 įsakymo Nr. D1-508 "Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo" aktualioje redakcijoje nustatytus minimalius aplinkos apsaugos kriterijus, taikomus skalbinių plovikliams ir dėmių valikliams. Atitiktis pagrindžiama I tipo ekologiniu ženklu (pvz., ES ekologiniu ženklu „EU Ecolabel“) arba kitu lygiaverčiu įrodymu, patvirtinančiu produkto atitiktį nustatytiems aplinkos apsaugos kriterijams. Kartu su pasiūlymu Tiekėjas pateikia užpildytą deklaraciją dėl atitikties aplinkosaugos reikalavimams, bei deklaracijoje nurodytų dokumentų kopijas.
17. Užsakovas turi teisę sutarties vykdymo metu pareikalauti informacijos ir (ar) dokumentų, pagrindžiančių techninėje specifikacijoje nustatytų skalbimo, dezinfekavimo ir higienos reikalavimų laikymąsi.
18. Tiekėjas turi užtikrinti Užsakovo skalbinių atsekamumą viso paslaugos teikimo proceso metu taip, kad būtų galima identifikuoti skalbinius pagal jų paėmimo ir pristatymo adresą.
19. Preliminarus skalbinių kiekis :

	Patalynės ir rankšluosčių  skalbimas 
	Taikos pr. 67, Klaipėda
	4 kartai
	400 kg

	Darbo ir kitų rūbų skalbimas
	
	
	280 kg

	Patalynės ir rankšluosčių  skalbimas 
	Baltijos pr.18, Klaipėda
	4 kartai
	3400 kg

	Darbo ir kitų rūbų skalbimas
	
	
	100 kg

	Patalynės ir rankšluosčių  skalbimas
	Sodžiaus 1c, Kretingsodis
	2 kartai
	500 kg

	Darbo ir kitų rūbų skalbimas
	
	
	150 kg



